**Melancolia iernii ne-ncepute**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Dau soarelui binețe, dar degeaba,

Că stă ascuns în poala unui nor

Și lenevește neglijându-și treaba

În timp ce fulgii albi țes un covor

Pe-aleea visului prins în fereastră

Cu licurici sclipind de dorul tău,

O fi bogată iarna, dar sihastră

'i când zilele-s croite pe ilău

Și n-au parfumul de cireșe coapte

Nici unduiri ca varga de alun,

Iar lângă foc în fiecare noapte

Mă zbat parcă-s tăciunele nebun.

- Magia iernii o s-o guști când timpul

La gura sobei molcom toarce fir

De borangic și-n mreje anotimpul

O să te prindă. Cu miros de mir

Ți se vor umple nările și-ndată

Ninsorile vor coborî din cer

Tocmite cu argint, ca altădată,

Să-ți cânte la fereastră "lerui ler".

Dar pân-atunci mai ai un pic răbdare,

Mai fă popas sub brazii-mpodobiți

De dalbe flori ca-n zi de sărbătoare

Să-ți pot ura ani mulți și fericiți.

Ioan Grigoraș Liliana Trif